Հեղափոխության հաղթանակի արդյունքում Հայաստանում իշխանության եկած ուժերի առջև ծառացած են բազմաթիվ մարտահրավերներ, ինչպես ներքաղաքական, այնպես էլ արտաքին ասպարեզներում: Ներքաղաքական կարևոր հիմնահարցերի շարքում են պետական համակարգի արդյունավետության բարձրացումը, կոռուպցիայի դեմ պայքարը, մենաշնորհների վերացումն ու սոցիալական արդարության վերականգնումը: Այս և նմանատիպ մի շարք այլ հիմնահարցեր վարչապետ Փաշինյանի ու նրա թիմի համար առաջնային լուծում պահանջող խնդիրներից են ընտրական նոր համակարգի ձևավորման հետ մեկտեղ: